Alia Mundi (magazin za kulturnu raznolikost)
Alia Mundi je štampani magazin za kulturnu raznolikost pokrenut krajem 2016. godine u Beogradu. Osnivač i glavni i odgovorni urednik je dr Ana Stjelja.

Magazin Alia Mundi predstavlja regionalni projekat koji ima tendenciju jačanja kulturnog mosta između naroda na ex-YU prostorima, kao i predstavljanje nekih manje poznatih elemenata svetske kulturne baštine, odnosno kulture, tradicije i običaja raznih naroda sveta.
Magazin Alia Mundi ima svoju misiju, a to je širenje i promovisanje ideje kulturne raznolikosti koju na globalnom nivou predstavlja UNESCO. 

Kroz sedam rubrika: АМ predstavlja, AM intervju, Globtroteri, Kultura Umetnost Religija, Tragom srpske kulturne baštine, Globus, Kulturni kaleidoskop i Kapija Balkana, čitaoci će imati priliku da se upoznaju sa, kako institucijama, tako i pojedincima koji su dali značajan doprinos širenju ideje kulturne raznolikosti, bilo kroz kulturne, umetničke, književne ili naučne aktivnosti. U magazinu će biti predstavljeni, kako istaknuti savremenici, tako i znamenite ličnosti srpske i svetske istorije koje su svojim radom utrle put ideji kulturne raznolikosti, tako se ujedno boreći protiv ksenofobije i raznih predrasuda vezanih za druge i drugačije. Takođe, magazin će nastojati da predstavi dela iz oblasti kulture i umetnosti koja su na tragu ideje o kulturnoj raznolikosti ali i da čitaoce povede u razne delove sveta kroz putopisne tekstove istorijski znamenitih ali i modernih globtrotera. Osim glavnih rubrika, magazin sadrži i rubriku pod nazivom Tragom naslovnice u kojoj predstavlja umetničko ostvarenje/umetnika/umetnost koja krasi naslovnicu magazina. Takođe, magazin sadrži i rubriku Memento u kojoj daje kratko podsećanje na neki značajan jubilej vezan za znamenite ličnosti iz oblasti kulture, književnosti i umetnosti.Osim ove dve rubrike, magazin sadrži i rubriku Promo u kojoj predstavlja značajne kulturne događaje, projekte i manifestacije...

Magazin Alia Mundi prevashodno želi da doprinese širenju svesti o kulturnoj raznolikosti, te da pokaže da je svet onoliko bogat koliko različitih kultura neguje, te da treba da  ude ujedinjen u svojoj kulturnoj raznolikosti i multikulturalnosti. 
Projekat pokretanja magazina Alia Mundi kandidat je za Nagradu grada Beograda za 2017. godinu. 

Moto magazina je:

Periodičnost izlaženja 
Alia Mundi magazin izlazi tri puta godišnje: januar-april/maj-avgust/septembar-decembar.

Teme 
Magazin Alia Mundi objavljuje tekstove iz oblasti kulture, umetnosti, religije, s posebnim naglaskom na srpsku i svetsku kulturnu baštinu. Posebnu pažnju, magazin posvećuje manjinama (poput romske)i predstavljanju udruženja, društava i organizacija koje neguju kulturnu baštinu. 

Rubrike magazina Alia Mundi:

Tragom naslovnice
AM predstavlja
AM intervju
Globtroteri
Kultura Umetnost Religija
Tragom srpske kulturne baštine
Globus
AM Kulturni kaleidoskop
Kapija Balkana
Promo
Memento

Izvori

Spoljašnje veze 
 Digitalno izdanje magazina, Magazin Alia Mundi za kulturnu raznolikost
 UNS: Vest o prvom broju magazina Alia Mundi
 Novinska agencija Beta: Vest o pokretanju magazina Alia Mundi 
 Portal TJEDNO.HR: Vest o pokretanju magazina Alia Mundi
DIOGEN pro kultura magazin: Vest o pokretanju magazina Alia Mundi

Српски часописи
Медији у Београду
Часописи о култури